
	ACTA (EXTRACTE)


	Expedient núm.: 
	Òrgan col·legiat: 

	JGL/2018/31 
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	23 de juliol de 2018 

	Durada 
	des de les 20.00 fins a les 22.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals


 
	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Yasmina Valderrama i Ramallo
	regidora de Salut, Polítiques d’Igualtat i Joventut
	Sí

	Excuses d'assistència presentades
Sara Alarcón i Postils, regidora de Cultura
Antoni Carralero i Ruiz, regidor de Medi Ambient, Participació i Parcs i Jardins


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 988/2018. Contracte menor d'obra – Millora de l'enllumenat ornamental del Portal del Pont

	Favorable
	Tipus de votació: unanimitat

	Vist que, mitjançant Provisió d'inici de data 9 de juliol de 2018, es va acreditar la necessitat d'aquest Ajuntament de contractar les obres de millora de l'enllumenat ornamental del Portal del Pont, el preu del qual ascendeix a la quantitat de 12.396,70 € i 2.603,30 € d'IVA;
Vist que en relació a aquestes obres es disposa dels pressupostos següents:
- Servein, SL, per un import de 9.972,32 €, més 21% d'IVA.
- Calsi, SL, per un import de 9.233,92 €, més 21% d'IVA.
- Lighting Arquit. Ronçana, SL, per un import de 8.311,60 €, més 21% d'IVA.
Vist que es va emetre informe d'Intervenció, en el qual s'acreditava l'existència de crèdit suficient i adequat per finançar la despesa que comporta la celebració del contracte, i es va emetre informe sobre el percentatge que suposa la contractació en relació amb els recursos ordinaris del pressupost vigent, a l'efecte de determina l'òrgan competent per contractar;
Vist que es va emetre informe de Secretaria sobre la legislació aplicable i el procediment a seguir;
Examinada la documentació que l'acompanya, vist l'informe de Secretaria, i de conformitat amb l'establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Formalitzar el Contracte d'obres amb el contractista Lighting Arquit. Ronçana, SL, atès que és l'oferta més avantatjosa, i atès que el contractista proposat no ha subscrit més contractes menors que, individualment o conjuntament, superin l'import límit dels contractes menors dins l'exercici actual, per l'import de:
Import del contracte: 8.311,60 €
Impostos: 1.745,44 €
Total: 10.057,04 €
Segon. L'objecte del present contracte és dur a terme les obres de: Millora de l'enllumenat ornamental del Portal del Pont.
El codi CPV és el següent: 45316100-6.
Tercer. Aprovar la despesa corresponent a la prestació de les obres de millora de la recollida d'aigües, en dos laterals i un fondo de les pistes de tennis, amb càrrec a l'aplicació
Exercici     Aplicació pressupostària     Import          IVA/IGIC          Total
  2018                  1530 61900             8.311,60 €          21%         10.057,04 €
del vigent pressupost.
Quart. En tot cas, la factura haurà de contenir els esments següents:
DIR3 Codi d'entitat              L01252075
DIR3 Òrgan de tramitació   L01252075
DIR3 Oficina comptable      L01252075.
Cinquè. Una vegada realitzada la prestació, incorpori's la factura i tramiti's el pagament si escau.
Sisè. Notificar la resolució a l'adjudicatari en el termini de deu dies a partir de la data de la signatura de la Resolució.


CONVENIS
	Expedient 1363/2018. Conveni de col·laboració amb el Departament d'Ensenyament – Pla Educatiu d'Entorn, curs 2018-2019

	Favorable
	Tipus de votació: unanimitat

	Es dona compte de la cinquena addenda al conveni de col·laboració entre l’Administració de la Generalitat de Catalunya mitjançant el Departament d’Ensenyament i l’Ajuntament de Solsona per al Pla Educatiu d'Entorn del curs 2018-2019 i que es transcriu tot seguit:
"Cinquena addenda al conveni de col·laboració entre l'Administració de la Generalitat de Catalunya mitjançant el Departament d'Ensenyament i l'Ajuntament de Solsona per al Pla Educatiu d'Entorn del curs 2018-2019
Reunits
Pel Departament d'Ensenyament de la Generalitat de Catalunya
El senyor Ramon Simon Campà, director general d'Atenció a la Família i Comunitat Educativa del Departament d'Ensenyament, nomenat pel Decret 71/2018, de 7 de juny, i actuant en l’exercici de les facultats delegades per Resolució ENS/1839/2011, de 20 de juliol, de delegació de competències de la persona titular del Departament d'Ensenyament (DOGC núm. 5930, de 28.7.2011) en diversos òrgans del Departament.
Per l'Ajuntament de Solsona
L’Il·lustríssim Senyor David Rodríguez González, alcalde de Solsona, amb NIF P2525700G, nomenat en virtut de la sessió del Ple de l’Ajuntament de 13 de juny de 2015, i actuant amb la representació que li atribueix l’article 53.1a) del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
Exposen
Que amb data 18 de maig de 2015 el Departament d’Ensenyament de la Generalitat de Catalunya i l’Ajuntament de Solsona van subscriure un conveni de col·laboració en matèria de llengua, interculturalitat i cohesió social, mitjançant el Pla educatiu d'entorn.
El Departament d’Ensenyament de la Generalitat de Catalunya i l’Ajuntament de Solsona van subscriure diverses addendes amb data 1 de setembre de 2015, 18 de novembre de 2016, 5 d'octubre de 2017 i 19 de juny de 2018 al conveni de col·laboració per al Pla educatiu d'entorn.
Que el desenvolupament del Projecte del Pla educatiu d'entorn genera unes despeses, que cal atendre.
Que el conveni esmentat preveu que els recursos econòmics que es destinaran al projecte es concretaran mitjançant una addenda al conveni.
Per tot això, ambdues parts, reconeixent-se mútua capacitat per actuar, consideren convenient formalitzar la present addenda de conformitat amb les següents
Clàusules
Primera. L’objecte d’aquesta addenda és concretar en 3.900,00 euros l’import de les despeses destinades al desenvolupament de les actuacions adreçades a donar suport al Pla educatiu d'entorn, per al curs acadèmic 2018-2019.
Segona. El Departament d’Ensenyament hi col·laborarà aportant la quantitat total de 3.000,00 euros amb l’objectiu de donar suport a actuacions que fomentin l’èxit escolar i la participació de les famílies.
Aquest import es distribueix en les següents anualitats:
2018: 35% de la quantitat total: 1.050,00 euros
2019: 65% de la quantitat total: 1.950,00 euros.
La quantitat corresponent a l’any 2018 es farà efectiva a càrrec de la posició pressupostària D/460000100/4240/0000 del centre gestor EN07 del pressupost de la Generalitat per a l’any 2017, prorrogat per al 2018. La quantitat corresponent al 2019 es farà efectiva a càrrec de la posició pressupostària pertinent de l'any 2019.
L’Ajuntament de Solsona farà una aportació mínima de 900,00 euros.
Tercera. El Departament d’Ensenyament farà efectiu a l’Ajuntament de Solsona l’import total de 3.000,00 euros distribuït de la manera següent:
En concepte de bestreta, es tramitarà el 35% de la quantitat total en el moment de la signatura d’aquesta addenda i la quantitat restant (65% de la quantitat total) es tramitarà un cop es liquidi correctament l’import total, i prèvia presentació del certificat del secretari-interventor de la corporació, amb el vistiplau de l’alcalde, conforme les despeses certificades s’adeqüen al pressupost inclòs en el pla d’actuació. En aquest certificat, s’ha de fer constar la relació de despeses efectuades i ha d’incloure també les de l’Ajuntament per un import de 900,00 euros, amb indicació de quines d’aquestes despeses han estat reconegudes i quines disposades. En aquesta relació també cal fer constar les aplicacions pressupostàries amb càrrec a les quals s’ha fet la despesa, el creditor, l’import i la data de pagament, o el motiu pel qual no s’ha pogut reconèixer la despesa, si escau. Aquest certificat s’ha de presentar no més tard del 30 d’octubre de 2019.
A més a més, la liquidació haurà d’anar acompanyada del certificat de l’acta signat de la sessió de la Comissió Representativa-Institucional en la qual s’aprova la memòria avaluativa del pla d’actuació, d’acord amb el que preveu el conveni de col·laboració.
L’Administració de la Generalitat i els ens que conformen el seu sector públic poden portar a terme actuacions de control i requerir informació al destinatari o destinatària final del fons, d’acord amb el que preveu l’article 90 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
La corporació local està obligada a destinar els fons rebuts a les activitats objecte d’aquesta addenda i a justificar l’aplicació d’aquests fons d’acord amb els conceptes establerts a la clàusula segona.
Així mateix, la corporació estarà obligada a facilitar tota la informació que li sigui requerida pels òrgans de control de l’Administració de la Generalitat de Catalunya i la Sindicatura de Comptes o altres òrgans competents.
La Comissió Representativa-Institucional de cada Pla Educatiu d’Entorn ha de lliurar el seu pla d’actuació als Serveis Territorials del Departament d’Ensenyament abans del 30 d'octubre de 2018.
L’incompliment de les obligacions i compromisos assumits per ambdues parts serà causa de resolució d’aquesta addenda, d’acord amb el que determina l’article 51.2.c) de la Llei 40/2015, d’1 d’octubre, de règim jurídic del sector públic. Així mateix, podrà comportar el reintegrament de les quantitats lliurades pel Departament d’Ensenyament, d’acord amb els articles 99.1 i 100.2 del Text refós de la Llei de finances públiques de Catalunya.
Quarta. Aquesta addenda serà vigent des de la data de la seva signatura, amb efectes des de l’inici del curs escolar 2018-2019, i fins al 31 de desembre de 2019.
Cinquena. Aquesta addenda està sotmesa als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
I en prova de conformitat, les parts signen aquesta addenda."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut de la cinquena addenda al conveni esmentat i autoritzar l’alcalde per signar-lo.


CULTURA
	Expedient 1361/2018. Festa de l'aplec de Sant Bernat – utilització de material, dia 26 d'agost

	Favorable
	Tipus de votació: unanimitat

	Vista la sol·licitud presentada i subscrita per ABE, amb DNI núm. *079P, representant de l'Associació de Veïns de Sant Bernat, en què demana poder utilitzar 250 cadires el dia 26 d'agost, per poder dur a terme la festa de l'aplec de Sant Bernat;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


GOVERNACIÓ
	Expedient 1347/2018. Bisbat de Solsona – 425 anys del Bisbat

	Favorable
	Tipus de votació: unanimitat

	Vista la sol·licitud presentada i subscrita pel Bisbat de Solsona, amb CIF núm. R2500031F, en què, amb motiu de la celebració dels 425 anys del Bisbat, demana permís per poder tallar la circulació de vehicles a la plaça de Palau el dia 2 de setembre, de les 17.00 a les 22.00 hores, per dur a terme una ballada de sardanes i un berenar a la mateixa plaça;
Vist l’informe 219/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar al sol·licitant que es mantindrà tallada la circulació de vehicles per la pilona ja existent i es col·locarà una tanca de prohibint el pas a la part superior a la plaça Major.


 
MEDI AMBIENT
	Expedient 1374/2018. Camp de treball de la rectoria de la Selva (Navès) – cens d'orenetes de Solsona

	Favorable
	Tipus de votació: unanimitat

	Vista la sol·licitud presentada i subscrita per l'equip de monitors de Solsona del cap de treball de la rectoria de la Selva de Navès, en què demanen un espai on poder allotjat, la nit del 26 al 27 de juliol, els nois i noies que participen en el projecte Oreneta, de l’Institut Català d'Ornitologia, per dur a terme el cens d'orenetes de Solsona;
A proposta dels regidors delegats de Medi ambient i d'Educació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar als sol·licitants que es concedeix la utilització del gimnàs de l'Escola Setelsis per poder allotjar els participants d'aquesta activitat.


PERSONAL
	Expedient 899/2017. Acceptació renúncia i nomenament funcionari en pràctiques

	Favorable
	Tipus de votació: unanimitat

	La Junta de Govern Local, en la sessió del dia 23 d’octubre de 2017, va aprovar les bases del procés selectiu mitjançant concurs oposició en convocatòria lliure per proveir, en propietat, dues places d'agent de la Policia Local i la constitució d’una borsa de treball (DOGC núm. 7497, de 17 de novembre de 2017 i BOP de Lleida núm. 218 de 13 de novembre de 2017). Finalment, en aquest procés selectiu les places a proveir han estat dues i les persones que han superat les proves de l'oposició són les següents: JMAB, amb DNI núm. *240A i ERB, amb DNI núm. *826K.
Atès que JMAB, amb registre d'entrada núm. 2192, del dia 12 de juliol de 2018, renuncia a ocupar l'esmenta plaça atès que també ha superat el procès selectiu per a l'accés a Mossos d'Esquadra i el proper mes de setembre iniciarà el curs de formació a l'ISPC per a Mossos d'Esquadra;
Atès que, d'acord amb el que obra a l'expedient, consta que la tercera persona amb millor puntuació i la primera de la borsa fou l'aspirant JLGL, amb DNI núm. *101V;
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Acceptar la renúncia de JMAB.
Segon. Proposar a JLGL, per tenir la següent millor puntuació, per realitzar el curs de formació 2018-2019 a l'escola de policies.
Tercer. Nomenar funcionari en pràctiques a JLGL.
Quart. Requerir a JLGL per prendre possessió del seu càrrec el dia 31 d'agost de 2018, amb efectes a partir del dia 1 de setembre de 2018.
Cinquè. Notificar aquest acord a JMAB i a JLGL.


 
	Expedient 922/2018. Canvi nomenament Delegat de Protecció de Dades de l'Ajuntament de Solsona

	Favorable
	Tipus de votació: unanimitat

	Vist el que disposa el Reglament 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personal i a la lliure circulació d’aquestes dades personals (en endavant RGPD);
Atès que segons l’article 28 del RGPD les administracions han de nomenar una persona com encarregada o delegada de protecció de dades;
Atès que la Junta de Govern Local, en la sessió del dia 21 de maig de 2018, va nomenar delegat de protecció de dades a Òscar Campos i Planes, secretari de la Corporació, per reunir els requisits que demana la normativa;
Atès que Òscar Campos i Planes ha deixat de prestar serveis a l'Ajuntament de Solsona;
Atès que la persona que es nomeni com a substituir d'Oscar Campos i Planes també ha de tenir coneixements en matèria de protecció de dades;
Atès que Immaculada Jané i Viñals, secretària actal. de la Corporació, reuneix els requisits que demana la normativa;
A proposta de l’alcalde,
La Junta de Govern Local, en virtut de les facultats que té delegades per decret d'Alcaldia 125/2015, de 10 de juliol, i per unanimitat dels assistents, acorda:
Primer. Nomenar Immaculada Jañé i Viñals delegada de protecció de dades i encarregada del tractament de protecció de dades de l’Ajuntament de Solsona, en substitució d’Óscar Campos i Planes.
Segon. Comunicar aquest acord a la interessada i a l’Autoritat Catalana de Protecció de Dades.


PROMOCIÓ ECONÒMICA
	Expedient 1375/2018. UBIC Solsona – 8è Fora estocs i promocions d'estiu, 3 i 4 d'agost

	Favorable
	Tipus de votació: unanimitat

	Vista la sol·licitud presentada i subscrita per FEF, amb DNI núm. *018C, representant de la Unió de Botiguers i Comerciants de Solsona, en què demana el que tot seguit es detalla per poder dur a terme el 8è Fora estocs i promocions d’estiu, els dies 3 i 4 d’agost:
- col·locar una pancarta de la campanya, a la zona del passeig de Sant Antoni M. Claret, del 26 de juliol al 6 d’agost
- col·locar una pancarta de la campanya, a la zona del portal del Pont, del 26 de juliol al 6 d’agost
- que els establiments associats puguin col·locar, els dos dies, una taula davant del seu establiment per tal de poder-hi col·locar els estocs
- que es talli el trànsit des del portal del carrer del Castell fins el portal del Pont el dia 4 d’agost, de les 19.00 a les 21.00 hores, per la rua que es vol dur a terme
- autoritzar els establiments associats a poder obrir el dia 4 d’agost fins a les 22.00 hores
- autoritzar els establiments que ho desitgin a ocupar la via pública (zona a concretar en funció de la demanda)
- autorització per guarnir els carrers de l’eix comercial amb banderetes de paper
- que es posi la megafonia dels carrers, el dia 3 d’agost, de les 10.00 a les 14.00 hores i de les 17.00 a les 20.00 hores i el dia 4 d’agost, de les 10.00 a les 14.00 hores i de les 17.00 a les 22.00 hores;
A proposta dels regidors delegats de Promoció econòmica i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita i es comunica al sol·licitant que l’activitat no ha d’impedir la circulació de qualsevol vehicle d’urgències i no ha de quedar cap carrer ni entrada de cap habitatge obstruïda per les taules.


SUBVENCIONS
	Expedient 1381/2018. Fundació Volem Feina – aigua locals Fundació, 1r trimestre 2018

	Favorable
	Tipus de votació: unanimitat

	Vista la sol·licitud presentada i subscrita per CVC, representant de la Fundació Volem Feina, amb NIF núm. G25468711, en què demana una subvenció per pagar les factures del 1r trimestre de 2018 del subministrament d’aigua potable d’ús domèstic corresponents als locals que té la Fundació;
A proposta del regidor delegat d'Hisenda,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir una subvenció de cent setze euros amb onze cèntims (116,11 €) per pagar les factures corresponents al 1r trimestre de 2018 del subministrament d’aigua potable d’ús domèstic.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

